OzLabs/hebrew-wiki-articles huggingface dataset:
פיומורפיים

פיומורפיים (שם מדעי: Phiomorpha) היא קבוצה בעלת מספר משפחות בתת-סדרת דמויי קביה בסדרת המכרסמים.

חברי הקבוצה הם מבין היחידים בבני תת-סדרת דמויי קביה, שאינם חיים באמריקה הדרומית אלא באפריקה שמדרום לסהרה בלבד. ישנן שלוש משפחות של פיומורפיים: המכרתניים המתחפרים באדמה ומזכירים מאוד את החולדיים, הקרובים יותר לעכברים, המין היחיד במשפחתו חולדה שפנית החיה בין הסלעים בדרום מערב אפריקה ומזכירה במראה שפן סלעים וחולדות קנים החיות בדרום ובמערב אפריקה, וניזונים בעיקר מקני סוכר.

משפחות רבות בקבוצה זו נכחדו. המשפחות הקרובות אליהם ביותר הן הגונדיים (Ctenodactylidae), החולדה הלאוטית (Laonastes aenigmamus) והיחידה במשפחת Diatomyidae והדרבניים (Hystricidae). כל אלו הן המשפחות היחידות בתת-סדרה, שאינן חיות באמריקה הדרומית.
==מיון==
**סוג Paracryptomys - נכחד
*Myophiomyidae - נכחדה
*Diamantomyidae - נכחדה
*Phiomyidae - נכחדה
*Kenyamyidae - נכחדה
*משפחת Bathyergoididae - נכחדה
*משפחת חולדות שפניות (Petromuridae) ובה מין יחיד חולדה שפנית (Petromus typicus)
*משפחת חולדות קנים (Thryonomyidae) בה סוג אחד (Thryonomys) ושני מינים: חולדת קנים ענקית וחולדת קנים קטנה.
*משפחת מכרתניים (Bathyergidae)
*משפחת חולדים עירומים (Heterocephalidae) ובה מין יחיד חולד עירום (Heterocephalus glaber)

==קישורים חיצוניים==

קטגוריה:דמויי קביה
גיאומיים

המין המעופף הקדום Eomys
גיאומיים (Geomyoidea) היא על-משפחה בתת-סדרת דמויי בונה שהיא אחת מ-5 תת-הסדרות שבסדרת המכרסמים. בעל-משפחה זו 2 משפחות של יצורים דמויי ירבוע או חולד החיים בערבות אמריקה הצפונית ואף באמריקה המרכזית. למרות דמיונם לירבועים או חולדים הם דווקא קרובי משפחה רחוקים של הבונים וקרבה רחוקה יותר לסנאים.

בני קבוצה זו התפתחו במהלך האאוקן ורובם כבר נכחדו כשאחדים ממינים אלה, יכלו לדאות והיו בעלי קרומי תעופה.

מיון:
*על-משפחת גיאומיים (Geomyoidea)
***סוג ללא מקור Floresomys - נכחד
***סוג Texomys - נכחד
***סוג Jimomys - נכחד
***סוג Heliscomys - נכחד
***סוג Diplolophus - נכחד
***סוג Schizodontomys - נכחד
**משפחת Florentiamyidae - נכחדה
**משפחת Entoptychidae - נכחדה
**משפחת חולדי השק (Geomyidae)
**משפחת ירבועניים (Heteromyidae) 

==קישורים חיצוניים==

קטגוריה:בעלי חיים שתוארו ב-1845
קטגוריה:טקסונים שתוארו בידי שארל לוסיאן בונפרטה
קטגוריה:דמויי בונה
ירון אבולעפיה

ירון אבולעפיה הוא מעצב תאורה ישראלי-הולנדי.

==ביוגרפיה==
אבולעפיה הוא יליד תל אביב. למד אמנות, כולל ציור ופיסול, בבית הספר של מוזיאון תל אביב לאמנויות ואחר כך במגמת אמנות חזותית בתיכון תלמה ילין בגבעתיים. עוד בימי התיכון, בגיל 17, נמשך לתחום עיצוב התאורה במופעי תיאטרון ומחול ושיתף פעולה עם אמנים בתחומים אלה. הוא סיים תואר ראשון בחקר התיאטרון של אוניברסיטת תל אביב ואחר כך תואר שני בעיצוב במה במכון פרנק מוהר בחרונינגן שבהולנד. מאוחר יותר סיים עבודת דוקטורט ("התאורה שמעבר לדרמה") באוניברסיטה המלכותית בחרונינגן בנושה הסמיוטיקה והפואטיקה של התאורה בתיאטרון העכשווי. 

אבולעפיה עיצב עד עכשיו תאורות עבור 200 מופעי תיאטרון, מחול, מיצבים, קונצרטים ומופעי טלוויזיה בינלאומיים. 
שיתף פעולה עם הבלט הממלכתי של ברלין ומאוחר יותר עיצב במופעים של בלט האופרה בדיסלדורף, להקת המחול רמברט, תיאטרון המחול של הולנד, הבלט הלאומי של אנגליה, להקת "דאנסה קונטמפוראנאה דה קובה", התיאטרון ההונגרי הממלכתי של קלוז' (רומניה) ולהקות ותיאטראות רבים אחרים.
הוא ידוע, בין השאר, גם בשיתוף הפעולה שלו עם המוזיקאי ואיש התיאטרון האוונגרדי הגרמני היינר גבלס, עם הכוריאוגרף הבריטי הנרי אוגוויקה ועם הכוריאוגרף הישראלי-הולנדי איציק גלילי.

עבודתו מושפעת על ידי הכשרתו כאמן חזותי מנעוריו. גישתו, המשתלבת במגמות האמנויות הבמה בנות זמננו, נותנת משקל רב יותר לתאורה, הפועלת כמרכיב אוטונומי ודינמי ביצירת ההצגה ובביטוי מסריה. 

אבולעפיה מלמד כמרצה אורח במוסדות אקדמאים וכתות אמן רבים ברחבי העולם – למשל, בבית הספר לאמנויות באמסטרדם, בבית הספר המרכזי לדיקלום ולדרמה בלונדון, בית הספר הלאומי לאמנויות הבמה בדנמרק, האוניברסיטה לאמנויות בבוקרשט, בבית הספר לתיאטרון חזותי בירושלים, באוניברסיטת תל אביב ובפקולטה לתיאטרון של האקדמיה לאמנויות הבמה של פראג. הוא חבר בחבר שופטים בתחרויות בינלאומיות לעיצוב תאורה.

==ספרים==
<div class="mw-content-ltr">
* Yaron Abulafia, The Art of Light on Stage – Lighting in Contemporary Theatre, Routledge, 2016 
</div>

==פרסים ואותות הוקרה==
*2008 - פרס ראשון (בחסות חברת פיליפס) על עיצוב הצגת "פר גינט" בתחרות ברומניה
*2011 - נבחר למועמד לתואר "אביר התאורה" (Knight of Illumination), בגין עבודתו במופע "Awakenings" עם להקת רמברט.
*2011 - פרס לעיצוב תאורה על עבודתו בהצגת המחזה "בתוך הבדידות של שדות הכותנה" מאת ברנאר-מארי קולטס על במת האנסמבל הרצליה (בבימוי יעל קרמסקי)

==קישורים חיצוניים==
* 
* 
* [http://www.zoominfo.com/p/Yaron-Abulafia/1420161933 פרטים ביוגרפיים באתר zoominformation]

קטגוריה:מעצבי תאורה ישראלים
קטגוריה:בוגרי תלמה ילין
קטגוריה:בוגרי אוניברסיטת תל אביב: החוג לתיאטרון
קטגוריה:בוגרי אוניברסיטאות ומכללות בהולנד
קטגוריה:ישראלים שנולדו במאה ה-20
בונה הררי

בונה הררי או אַפְּלוֹדוֹן (שם מדעי: Aplodontia rufa) הוא מין יחיד בסוגו ובמשפחתו, משפחת בונים הררים או אַפְּלוֹדוֹנִיִּים. בעבר היו מינים רבים במשפחה זו אבל כולם נכחדו. חברי המשפחה חיו באסיה, אירופה ואמריקה הצפונית והזכירו בצורתם מעט בונה, אף שהם אינם קרובי משפחה. קרוביהם העיקריים הם הסנאים ושתי המשפחות (יחד עם הנמנמניים) שייכות לתת-סדרת דמויי סנאי.

יצור דמוי בונה זה שוקל עד 1 ק"ג ואורכו 30-50 ס"מ והוא חי בעיקר במחילות באדמה. הוא מצוי בטבע במערב אמריקה הצפונית, ברכס קסקייד מקולומביה הבריטית עד לצפון קליפורניה, ומצוי גם ברכס הרי אולימפיק ובסיירה נבדה. 

הבונה מצוי ביערות של אמריקה ואף ביערות גשם והוא מתחפר באדמה ויוצא בלילות. הוא צמחוני וניזון מצמחייה רכה וכן משרכים ומזרעים שונים. הוא נחשב מטרד מזיק בגינות מסוימות באמריקה.

לבונה ההררי טורפים רבים ביניהם בובקט, זאב אפור, קויוט, פומת ההרים, עיטים וינשופים שונים כן יש להם טפילים רבים כמו הפרעוש Hystrichopsylla schefferi, המתמחה בבונה ההררי.

==קישורים חיצוניים==

* 

==הערות שוליים==

קטגוריה:טקסונים שתוארו בידי קונסטנטין סמואל רפינסק
קטגוריה:דמויי סנאי
קטגוריה:יונקים יחידים בסוגם
קטגוריה:מינים יחידים במשפחתם
קטגוריה:ארצות הברית: יונקים
קטגוריה:קליפורניה: מינים אנדמיים
קטגוריה:בעלי חיים שתוארו ב-1817
נמנמנים אוריינטליים

נמנמנים אוריינטלים (שם מדעי: Platacanthomyidae) היא משפחה של מכרסמים דמויי עכבר החיים בטבע בדרום-מזרח אסיה והודו. משפחה זו כוללת כיום רק 2 מינים, כל אחד בסוג משלו: נמנמן קוצני (Platacanthomys lasiurus), המצוי במערב הודו ונמנמן ננסי סיני (Typhlomys cinereus) המצוי בסין ווייטנאם.

מכרסמים אלה אינם קרוביהם האמיתיים של הנמנמניים, אך דומים להם בצורתם. הם שייכים לקבוצת העכברים, כמוהם הם בעלי שלוש שיניים בעצם הלחי שלהם וחסרי שיני מלתעות. קרוביהם העיקריים הם החולדיים.

==סוגים==
משפחה זו כוללת כיום רק שני מינים חיים: נמנמן קוצני ונמנמן ננסי סיני:

*Neocometes - נכחד
**Neocometes brunonis
**Neocometes orientalis
**Neocometes similis
*Platacanthomys
**Platacanthomys dianensis - נכחד
**נמנמן קוצני (Platacanthomys lasiurus)
*Typhlomys
**נמנמן ננסי סיני (Typhlomys cinereus)
**Typhlomys hipparionium - נכחד
**Typhlomys intermedius - נכחד
**Typhlomys macrourus - נכחד
**Typhlomys primitivus - נכחד

==קישורים חיצוניים==

קטגוריה:בעלי חיים שתוארו ב-1876
קטגוריה:טקסונים שתוארו בידי אדוארד ריצ'רד אלסטון
קטגוריה:עכברים
נסומיים

עכבר מדגסקרי ענק (Hypogeomys antimena)
Saccostomus campestris
נסומיים (Nesomyidae) היא משפחה של דמויי עכבר מסדרת המכרסמים הנפוצה באפריקה ובאי מדגסקר.

מכרסמים אלה מגיעים לגודל קטן עד בינוני, כשהגדולים ביותר גדולים מעט מחולדה. הם צמחוניים בעיקרם, אך חלקם אוכלי חרקים. חלקם מטפסים על עצים ואחרים שוכני קרקע. הם מתרבים מהר והריון הנקבות קצר מ-6 שבועות.

==מיון==
במשפחה זו שהיא קרובתם הרחוקה של האוגריים, ישנם 6 תת-משפחות, 21 סוגים ו-68 מינים
*תת-משפחת Cricetomyinae
**Beamys
**Cricetomys - בה המין חולדה אוגרת גמביאנית
**Saccostomus
*תת-משפחת Delanymyinae
**סוג ומין יחיד עכבר דלאני (Delanymys brooksi)
*תת-משפחת Dendromurinae
**Dendromus
**סוג ומין יחיד Dendroprionomys rousseloti
**סוג ומין יחיד Malacothrix typica
**סוג ומין יחיד Megadendromus nikolausi
**סוג ומין יחיד Prionomys batesi
**Steatomys
*תת-משפחת Mystromyinae
**סוג ומין יחיד חולדה לבנת זנב (Mystromys albicaudatus)
*תת-משפחת עכברי מדגסקר (Nesomyinae)
**Brachytarsomys
**Brachyuromys
**Eliurus
**סוג ומין יחיד Gymnuromys roberti
**Hypogeomys
**Macrotarsomys
**סוג ומין יחיד Monticolomys koopmani
**Nesomys
**Voalavo
*תת-משפחת Petromyscinae
**Petromyscus

==קישורים חיצוניים==

*
קטגוריה:בעלי חיים שתוארו ב-1897
קטגוריה:טקסונים שתוארו בידי צ'ארלס עמנואל פורסיית' מיג'ור
צ'רלי שלוש

שלום צ'רלי שלוש (26 באפריל 1964 – 21 באוקטובר 1990) היה שוטר ישראלי ששירת כלוחם בימ"מ ונהרג בפיגוע בשכונת בקעה. על פועלו עוטר בעיטור האומץ של משטרת ישראל.

==ביוגרפיה==
שלוש נולד במושב חוסן שבגליל המערבי בנם של אנט ויצחק. הוא למד בחטיבת הביניים "יד נתן", הסמוכה לעכו ובישיבה תיכונית "מגדל אור" שבמגדל העמק. ב-1982 התגייס לצה"ל במסלול בני המושבים ושירת בגדוד הנח"ל המוצנח של חטיבת הצנחנים בתקופת מלחמת לבנון הראשונה. לאחר מכן הדריך טירונים במחנה 80, ושירת כמ"כ בגדוד, את שירותו הצבאי סיים כרב-סמל פלוגתי של פלס"ר נח"ל, והשתחרר בדרגת סמל ראשון.

לאחר שחרורו התגייס ביולי 1986 למשטרת ישראל והוכשר כלוחם וכחבלן בימ"מ. הוא השתתף בפעולת ההשתלטות של היחידה על אוטובוס האמהות במרץ 1988. ב-1990 יצא לקורס קצינים. ב-21 באוקטובר 1990, במהלך היותו בהשלמה של הקורס, התעורר לשמע זעקות בשכונת בקעה בירושלים. הוא יצא לרחוב ונתקל בעאמר אבו סירחאן, מחבל ערבי חמוש בסכין שנמלט לאחר שרצח באותו הפיגוע בשכונת בקעה את החיילת ואת אלי אלטרץ. שלוש קרא לאבו סרחאן לעצור, ומשזה לא עצר לנוכח קריאותיו, ירה בו באקדחו לעבר רגליו. בין השניים התפתח מאבק, ובמהלכו הצליח אבו סרחאן לדקור את שלוש למוות. על פועלו של שלוש הוא עוטר לאחר מותו בעיטור האומץ של משטרת ישראל.

בחקירתו אמר המחבל כי ביקש לנקום את מותם של 17 ערבים במהומות הר הבית שבועיים קודם.

מותו של שלוש עורר דיון מתמשך בסוגיה של הוראות פתיחה באש. הפיגוע נלמד בצה"ל ובמשטרת ישראל כדוגמה לכך שיש מקרים בהם יש לירות על מנת להרוג, כאשר יש אמצעי ומטרה על מנת לפגוע.

כחודשיים לאחר הפיגוע ירה אחיו של שלוש, אריה, על מכונית פלסטינית בצומת גוש עציון ופצע שלושה מנוסעיה. הוא נידון לשבע שנות מאסר, ושוחרר לאחר שנתיים וחצי.

סמוך למקום הירצחו בשכונת בקעה, ברחוב גדעון פינת רחוב אפרים, הוקם גלעד לזכרו. 

== חיים אישיים ==
שלוש הותיר אחריו אישה יעל, ובת שירלי (שנקראה על שמו) שנולדה שבועיים לאחר הירצחו. 
אנדרטה לזכר נרצחי הפיגוע (ובהם שלום צ'רלי שלוש), בשכונת בקעה ב-21 באוקטובר 1990 (רחוב אפרים פינת רחוב גדעון)

==ראו גם==
* גלית ארביב, שוטרת שנפלה בקרב בנסיבות דומות

==קישורים חיצוניים==
* 
* [http://www.police.gov.il/gal-ed/noflim/NofelInfo.aspx?id=9611 רס"ר שלום שלוש ז"ל] באתר משטרת ישראל
* [https://web.archive.org/web/20160916074401/http://palsar.lubegate.com/סיפורי-חברים/סיפורו-של-שלום-צרלי-שלוש-זל/ סיפורו של שלום (צ'רלי) שלוש ז"ל] באתר פלס"ר הנח"ל

==הערות שוליים==

קטגוריה:לוחמי הימ"מ
קטגוריה:חללי משטרת ישראל
קטגוריה:שוטרים שעוטרו בעיטור האומץ
קטגוריה:חללי טרור ישראלים
קטגוריה:טרור ערבי בישראל
קטגוריה:בוגרי ישיבות תיכוניות
קטגוריה:בקעה: אישים
קטגוריה:אישים הקבורים בחלקת המשטרה בהר הרצל
קטגוריה:ישראלים שנולדו ב-1964
קטגוריה:ישראלים שנפטרו ב-1990
קטגוריה:אנשי המושב
קטגוריה:מועצה אזורית מעלה יוסף: אישים
קטגוריה:קורבנות פיגועים בירושלים
קורל (זמרת)

קורל (בצרפתית: Coral; נולדה ב-1992) הוא שם הבמה של קורל מלכא, זמרת ויוצרת ישראלית-צרפתייה.

== ביוגרפיה ==
קורל נולדה וגדלה בתל אביב-יפו ובמשך ילדותה בילתה זמן רב אצל משפחתה בפריז בה היא מתגוררת היום. בנעוריה שיחקה, שרה ורקדה בלהקת השכנים של צ'יץ' ולאחר מכן בלהקת צופי תל אביב, אשר במסגרתה לקחה חלק בהופעות בישראל וברחבי העולם ושיחקה במחזות זמר בבימויים של ירון כפכפי ואמיר פרישר גוטמן. במקביל, למדה בלט קלאסי ומודרני בבית הספר למחול "בת דור" ובמגמת המחול בתיכון בו למדה. שירתה בלהקת חיל החינוך של צה"ל.

בשנת 2013 החלה קורל להקליט את המיני אלבום הראשון שלה "CORAL", אשר מנה חמישה שירים בצרפתית. המיני אלבום הוקלט בשיתוף עם הצוות האומנותי שלה בישראל, המנהל האישי אמיר פרישר גוטמן והמפיקים המוזיקליים שי להב ואורן עמנואל. בסוף שנת 2014 הקליטה קורל יחד עם הדי-ג'יי הבלגי רג'י את השיר "Tu Danses" אשר יצא כחלק מאלבומו "Voices" שנה לאחר מכן. בשנת 2015 הקליטה קורל בשיתוף עם צמד מפיקים מוזיקליים מהולנד בשם Scaramouche, את הסינגל "Je Voyage" אשר דורג במצעדי פזמונים של מדינות אירופה ודרום אמריקה של אותה שנה.

לקליפ שיצא עבור השיר "Je Voyage" בגרסאות שונות נרשמו למעלה מ-4 מיליון השמעות ביוטיוב והוא הופץ באלבומי אוסף שונים

בשנת 2016 החלה קורל לעבוד על אלבומה הראשון בשיתוף עם המפיק האיטלקי Paolo Dughero, שיצא ב-2020.

== דיסקוגרפיה ==
=== אלבומים ===
* "Coral" - מיני אלבום (2015)
* "Ma Liberté" - אלבום (2020)

=== סינגלים ושיתופי פעולה ===
* 2015 - Coral & Regi - Tu Danses
* 2015 - Scaramouche - Je Voyage (feat. Coral)
* 2016 - Allouche & Regoton - Can't Stop Me Now (feat. Coral)
* 2016 - Scaramouche & Coral - Mirage
* 2017 - Coral - Si Tous les Oiseaux
* 2018 - Coral - Au Bois de Mon Coeur
* 2018 - Coral - Run
* 2019 - Coral - Poupée de cire, poupée de son

=== קליפים ===
* 2015 - Coral - Ta résolution
* 2015 - Scaramouche feat. Coral - Je Voyage

== קישורים חיצוניים ==
* 

* 
* [https://www.youtube.com/watch?v=vnVA4GEweYU הקליפ לשיר Je Voyage] באתר יוטיוב

== הערות שוליים ==

קטגוריה:מוזיקאים ישראלים
קטגוריה:זמרות ישראליות
קטגוריה:זמרים ישראלים
קטגוריה:זמרים-יוצרים ישראלים
קטגוריה:אמנים ישראלים הידועים בשם במה
קטגוריה:בוגרי תיכון אליאנס (תל אביב)
קטגוריה:חברי להקת השכנים של צ'יץ'
קטגוריה:חברי להקת צופי תל אביב
קטגוריה:בוגרות תיכון אליאנס (תל אביב)
קטגוריה:חברות להקת חיל החינוך
קטגוריה:חברי להקת חיל החינוך
קטגוריה:מוזיקאיות ישראליות
קטגוריה:ישראליות שנולדו ב-1992
קטגוריה:ישראלים שנולדו ב-1992
אסיסאט אושואלה

אסיסאט לאמינה אושואלה (באנגלית: Asisat Oshoala; נולדה ב-9 באוקטובר 1994) היא כדורגלנית ניגרית המשחקת כחלוצה בברצלונה מליגת העל הספרדית. זוכת פרס כדורגלנית השנה באפריקה לשנים 2014, 2016, 2017 ,2019, 2022 ו-2023.

==חייה==
אושואלה נולדה באוקטובר 1994 בעיר איקורודו שבדרום מערב ניגריה, וכשהייתה בת 15 החלה לשחק במדי "רובו" מהליגה הניגרית. שנתיים לאחר תחילת הקריירה שלה, ב-22 באוקטובר 2011, ערכה אושואלה את הופעת הבכורה שלה בנבחרת ניגריה, במשחק נגד קמרון. מספר חודשים אחר כך, היא לקחה חלק בטורניר הגדול הראשון שלה - אליפות אפריקה שנערכה בגינאה המשוונית, וסיימה עם ניגריה במקום הרביעי.

ב-2013 הצטרפה אושואלה לאחת הקבוצות המובילות בניגריה - ריברס אנג'לס, וכבר בעונה הראשונה זכתה איתה בגביע המדינה. השנה שלאחר מכן הייתה אחת השנים הפוריות ביותר בקריירה של אושואלה: היא זכתה עם קבוצתה בדאבל המקומי, סיימה כמלכת השערים וכשחקנית המצטיינת של גביע העולם עד גיל 20 לאחר שהובילה את ניגריה לגמר הטורניר, ונבחרה לשחקנית המצטיינת בסיומה של אליפות אפריקה שבה זכתה עם הנבחרת הבוגרת. בעקבות הישגיה באותה שנה היא קיבלה מנשיא ניגריה, גודלאק ג'ונתן, את עיטור הכבוד הניגרי (Order of the Niger).

בינואר 2015 עזבה אושואלה את הליגה הניגרית וחתמה בליברפול, אלופת הליגה האנגלית. במהלך עונתה הראשונה בקבוצה היא החמיצה חודשיים עקב פציעה בברך, ושיחקה רק בתשעה משחקי ליגה. בקיץ של אותה שנה, נכללה אושואלה בסגל הנבחרת לטורניר גביע העולם שנערך בקנדה. בטורניר עצמו שובצו הניגריות לבית קשה עם אוסטרליה, ארצות הברית ושוודיה, וסיימו במקום האחרון עם נקודה אחת בלבד. אושואלה, שפתחה בהרכב הראשון בכל שלושת משחקי הטורניר, כבשה שער אחד בתיקו מול שוודיה והציגה יכולת טובה.

בתחילת 2016, לאחר עונה אחת בלבד בליברפול, הצטרפה אושואלה ליריבתה - ארסנל.

==קישורים חיצוניים==

* 

* [http://www.fifa.com/fifa-tournaments/players-coaches/people=357650 דף השחקנית באתר פיפ"א]

==הערות שוליים==

קטגוריה:כדורגלניות ניגריות
קטגוריה:חלוצות כדורגל ניגריות
קטגוריה:חלוצי כדורגל ניגרים
קטגוריה:כדורגלניות ארסנל ליידיס
קטגוריה:כדורגלני ארסנל
קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות באולימפיאדת פריז (2024)
קטגוריה:זוכות פרס כדורגלנית השנה באפריקה
קטגוריה:ילידות 1994
ג'ינו אוריימה

לואיג'י "ג'ינו" אוריימה (באנגלית: "Luigi "Geno Auriemma; נולד ב-23 במרץ 1954) הוא מאמן כדורסל אמריקאי המאמן את קבוצת כדורסל הנשים של אוניברסיטת קונטיקט ואימן את נבחרת ארצות הברית בכדורסל נשים. אוריימה הוא המאמן המצליח ביותר בתולדות ה-NCAA עם 11 זכיות בטורניר אליפות המכללות בכדורסל. כמו כן הוביל את נבחרת ארצות הברית לזכייה במדליית זהב באולימפיאדת לונדון (2012) ולזכייה בשתי אליפות העולם (צ'כיה 2010 וטורקיה 2014). ב-2006 נבחר לחבר הן בהיכל התהילה של הכדורסל, והן בהיכל התהילה של כדורסל הנשים.

==ביוגרפיה==
אוריימה נולד בעיירה מונטלה שבנפת אבלינו באיטליה, אחד משלושה ילדים של דונטו ומרסלייה. ב-1961 היגרה המשפחה לארצות הברית והשתקעה בפנסילבניה. הוא שיחק בנבחרת הכדורסל של תיכון בישופ קנדריק ושאב השראתו ממאמן הקבוצה בודי גרדלר לפנות לכיוון של אימון. ב-1972 סיים את לימודי התיכון והחל ללמוד במכללה קהילתית במחוז מונטגומרי בפנסילבניה, שם הכיר את רעייתו לעתיד. הוא עבר ללמוד מדע המדינה באוניברסיטת המדינה מערב צ'סטר ובמקביל החל לאמן את נבחרת הבנות של תיכון בישופ מק'דוויט.

ב-1977 מונה לעוזר מאמן בנבחרת הכדורסל של אוניברסיטת סנט ג'וזף ולאחר שנה מונה למאמן קבוצת הבנים בתיכון בו למד. ב-1981 מונה לעוזר מאמן נבחרת אוניברסיטת וירג'יניה והיה אחראי על גיוס השחקניות לקבוצה.

===אוניברסיטת קונטיקט===
ב-1985 מונה למאמן ראשי של קבוצת כדורסל הנשים באוניברסיטת קונטיקט. הקבוצה שטרם מינויו של אוריימה רשמה רק עונה אחת עם מאזן ניצחונות חיובי, רשמה בעשרות השנים מאז מינויו רק עונה אחת עם מאזן שלילי, העונה הראשונה בה אימן. תחת הדרכתו זכתה קונטיקט 28 פעמים באליפויות העונה הסדירה בחטיבה, 27 פעמים זכתה בטורניר החטיבה, 23 פעמים העפילה הקבוצה עד לפיינל פור של טורניר אליפות המכללות בכדורסל ו-11 פעמים זכתה בתואר האליפות, בפעם הראשונה בעונת 1994/1995 ולאחרונה בעונת 2015/2016. בכך הפך אוריימה למאמן המעוטר ביותר בתולדות כדורסל המכללות, לאחר שעקף את ג'ון וודן שזכה ב-10 אליפויות כמאמן קבוצת הגברים של UCLA. כמו כן הוא מחזיק בשיא של 113 ניצחונות בטורניר אליפות המכללות, שיא אותו קבע במהלך הטורניר ב-2017 ועבר בכך את פט סאמיט (112 ניצחונות). במהלך קריירת האימון שלו בקונטיקט רשמה הקבוצה שש עונות ללא הפסד, 90 ניצחונות רצופים שהתפרשו על פני השנים 2007 עד 2010 ושיא של 111 ניצחונות רצופים שהתפרשו מ-2014 עד 2017.

===נבחרת ארצות הברית===
אוריימה שימש עוזר מאמן נבחרת ארצות הברית בכדורסל נשים שזכתה במדליית זהב באולימפיאדת סידני (2000). ב-2001 אימן את נבחרת ארצות הברית בכדורסל נשים עד גיל 19 וזכה עמה במדליית ארד באליפות העולם שהתקיימה בצ'כיה.

ב-2010 מונה למאמן הראשי של נבחרת ארצות הברית בכדורסל נשים והוביל אותה לזכייה בשתי אליפויות עולם, בצ'כיה ב-2010 ובטורקיה ב-2014 ולזכייה בשתי מדליות זהב אולימפיות באולימפיאדת לונדון (2012) ובאולימפיאדת ריו דה ז'ניירו (2016). לאחר הטורניר האולימפי פרש מאימון הנבחרת.

==קישורים חיצוניים==

* 

* [https://web.archive.org/web/20090402150520/http://www.uconnhuskies.com/sports/w-baskbl/mtt/auriemma_geno00.html ג'ינו אוריימה] באתר אוניברסיטת קונטיקט
* [http://espn.go.com/espnw/athletes-life/geno-project/ ג'ינו אוריימה] באתר ESPN
* 

קטגוריה:מאמני כדורסל אמריקאים
קטגוריה:היכל התהילה של הכדורסל: מאמנים
קטגוריה:חברי היכל התהילה של כדורסל הנשים
קטגוריה:אמריקאים שנולדו ב-1954
אליפות אפריקה בכדורגל נשים 2014

אליפות אפריקה בכדורגל נשים 2014, היא אליפות אפריקה בכדורגל נשים ה-11 שארגנה קונפדרציית הכדורגל של אפריקה. הטורניר נערך בנמיביה מ-11 באוקטובר עד ה-25 באוקטובר 2014. האליפות שימשה כטורניר המוקדמות לגביע העולם 2015, שנערך שנה לאחר מכן בקנדה. נבחרת נמיביה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו בפברואר 2014.

במשחק הגמר נפגשו ניגריה (בפעם התשיעית בתולדותיה) וקמרון - בהופעה שלישית בגמר. בסיום המשחק, שנערך באצטדיון בוינדהוק, ניצחה ניגריה 0-2, וזכתה בתואר בפעם התשיעית בתולדותיה. החלוצות דיזייר אופרנוזי ואסיסאט אושואלה, שכבשו את שני השערים בגמר, זכו בפרסי מלכת השערים והשחקנית המצטיינת של הטורניר, בהתאמה.

בעקבות מיקומן כשלוש הראשונות, העפילו ניגריה, קמרון וחוף השנהב ישירות לגביע העולם כנציגות קונפדרציית הכדורגל של אפריקה.

==שלב הבתים==
===בית א'===

===בית ב'===

==שלב הנוק-אאוט==

===חצי הגמר===

===המשחק על המקום השלישי===

===הגמר===

==כובשות השערים==
5 שערים
* דיזייר אופרנוזי (ניגריה)
4 שערים
* אסיסאט אושואלה (ניגריה)
3 שערים
* אינס נרהי (חוף השנהב)
* גאל אנגאנאמוי (קמרון)

==קישורים חיצוניים==
* 

קטגוריה:אליפויות אפריקה בכדורגל נשים
קטגוריה:תחרויות כדורגל ב-2014
קטגוריה:נמיביה: כדורגל
בארה דה נבידאד

בארה דה נבידאד (בספרדית: Barra de Navidad) היא עיירה השוכנת על חוף האוקיינוס השקט במדינת חליסקו במערב מקסיקו.

העיירה בארה דה נבידאד ("שרטון החול של חג המולד") היא קהילת חקלאים ודייגים המונה כ-4,300 תושבים (נכון ל-2010), ושוכנת בצידו המזרחי של שרטון חול, כ-60 ק"מ צפונית-מערבית למנסניו המכונה באיה דה נבידאד (Bahía de Navidad). המשך קו החוף של שרטון החול מתעקל לכיוון צפון מערב ועליו שוכנת סן פטריסיו, כ-4.5 ק"מ מבארה דה נבידאד. בשנים האחרונות קידמה ממשלת חליסקו את פיתוח האזור מבחינה תיירותית כחלק מקו חוף ארוך המכונה "קוסטלגרה" (Costalegre) הממוקם בין מנסניו בדרום לפוארטו ואיארטה בצפון, והעיירה וסביבותיה ידועים כאתר נופש פופולרי.

ההיסטוריה של בארה דה נבידאד מתחילה במאה ה-16 עם תיעוד ראשון של האזור ב-1535. שמה ניתן לה על ידי המשנה למלך הראשון של מלכות המשנה של ספרד החדשה אנטוניו דה מנדוסה, כאשר הפליג לתוך המפרץ ב-25 בדצמבר 1540, בוקר חג המולד. בארה דה נבידאד נודעה באותה תקופה כאתר לבניית ספינות ולתיקונן וכנמל היציאה למשלחות ספרדיות שהפליגו באוקיינוס השקט לעבר איי הודו המזרחית. ב-27 ביוני 1542 הפליגו מבארה דה נבידאד שתי ספינות אשר נשאו את משלחתו של חואן רודריגס קבריו לחקר חופי צפון אמריקה. ב-1 בנובמבר באותה שנה הפליג מהנמל צי בן שש ספינות של משלחת רוי לופס דה וייאלובוס בדרכה לאיי הפיליפינים. ב-21 בנובמבר 1564 יצאו מאותו מקום ארבע ספינותיו של מיגל לופס דה לגאספי בדרכם להקמת המושבה הספרדית בפיליפינים ובאיים הסמוכים וכיבוש מנילה, שהפכו לאיי הודו המזרחית הספרדיים. הסן לוקאס, הספינה הראשונה שחצתה בהצלחה את האוקיינוס השקט ממערב למזרח בפיקודו של אלונסו דה ארייאנו עגנה בבארה דה נבידאד ב-9 באוגוסט 1565, אך הספינה סן פדרו, ועליה הנווט אנדרס דה אורדאנטה, עקפה את בארה דה נבידאד בדרכה לאקפולקו, והאחרונה הפכה לנמל הראשי עבור ספינות הגליאון של מנילה - נתיב המסחר מהפיליפינים למקסיקו וחזרה. העיירה חדלה לשמש כמרכז ימי ושקעה באלמוניות. בקצה המזח הוקם פסל לציון המסע האחרון.

בלגונה הגדולה בצידה המזרחי של העיירה שטות סירות קטנות רבות המשמשות לאיסוף צדפות וכמוניות על המים, המסיעות מקומיים ותיירים לבתי המלון ולחופים השונים. עסקים רבים ששכנו על קו החוף נחרבו במהלך הוריקן ג'ובה באוקטובר 2011 ושוקמו לאחריה מנזקי הסופה והגאות שבאה בעקבותיה.

== קישורים חיצוניים ==

* 
*[http://geo-mexico.com/?p=1586 Mexico’s long connection with the Philippines – exploration, seafaring and geopolitics.] August 23, 2010. Geo-Mexico; the geography and dynamics of modern Mexico

== הערות שוליים ==

קטגוריה:מקסיקו: היסטוריה
קטגוריה:מקסיקו: ערי חוף
קטגוריה:מקסיקו: יישובים
קטגוריה:חליסקו
קטגוריה:האוקיינוס השקט
אפקט וילון המקלחת

וילונות מקלחת
אפקט וילון המקלחת הוא תופעה פיזיקלית בה וילון מקלחת נמשך אל תוך המקלחת בעוד המים זורמים. התופעה תוארה במגזין סיינטיפיק אמריקן יחד עם מספר תאוריות אשר מנסות להסביר את התופעה, אך ללא מסקנה חד משמעית.

== תאוריות ==
=== אפקט הארובה ===
תאוריית אפקט הארובה גורסת כי אוויר חם (מהמקלחת) עולה מעל וילון המקלחת וכך נוצר תת לחץ אשר גורם למשיכת הווילון לתוך המקלחת. יחד עם זאת, אפקט וילון המקלחת נצפה גם כאשר המים במקלחת קרים ועל כן זה אינו המנגנון היחיד המשתתף בפעילות זו.

=== אפקט ברנולי ===
ההסבר הפופולרי ביותר לאפקט וילון המקלחת הוא עקרון ברנולי. לפי עיקרון זה, ככל שמהירות האוויר עולה, כך הלחץ שלו קטן. ההסבר שניתן לאפקט וילון המקלחת הוא שהמים שיוצאים מראש המקלחת גורמים לאוויר בסביבתם להאיץ וכתוצאה מכך, לפי עקרון ברנולי, ייווצר תת-לחץ במקלחת שיגרום לווילון להימשך פנימה.

=== מערבולת אופקית ===
סימולציית מחשב של מקלחת הראתה כי אף אחת מהתאוריות האחרות אינה מסבירה את אפקט וילון המקלחת, אלא כי הזרם מראש המקלחת גורם ליצירת מערבולת אופקית. במרכז המערבולת נוצר אזור תת-לחץ אשר גורם ליניקת הווילון.

פרופסור דייוויד שמידט מאוניברסיטת מסצ'וסטס זכה בשנת 2001 בפרס איג נובל בפיזיקה על הפתרון החלקי לשאלה. הוא השתמש בקוד זרימה חישובית (Computational Fluid Dynamics – CFD) כדי להשיג את התוצאות. פרופסור שמידט טוען שהעבודה נעשתה בשביל הכיף ובזמנו הפנוי ללא שימוש במענק או בכספי ציבור.

=== אפקט קואנדה ===
אפקט קואנדה הוא הנטייה של זורם המתקדם במהירות להיצמד אל קיר סמוך.

=== עיבוי ===
אדי המים החמים מהמקלחת מתעבים על צידי הווילון וגורמים לירידת הלחץ שם. במצב מתמיד האדים יוחלפו באדים חדשים, אך בפועל כתוצאה משינויים בטמפרטורת המים, סך ייצור האדים יגרום ליניקה.

=== לחץ אוויר ===
אוויר קר מחוץ למקלחת דחוס יותר מאוויר חם בתוכה ולכן לחץ האוויר מחוץ למקלחת גבוה יותרת ודוחק את הווילון אל תוך המקלחת.

== פתרונות ==
וילונות מקלחת רבים מגיעים עם מאפיינים אשר מסייעים להפחית את אפקט וילון המקלחת. קיימים וילונות בעלי פטמות יניקה אשר ניתן להצמיד לקירות המקלחת. וילונות אחרים מצוידים במגנטים בתחתיתם על מנת להצמידם לאמבטיה, אך אינם יעילים לכל אמבטיה או מקלחון.  

תליית הווילון רחוק מראש המקלחת (גבוה או נמוך) עשוי להפחית את האפקט.

ניתן להשתמש במוט טלסקופי מהסוג המשמש לתליית וילון אמבטיה, על מנת לחסום בעזרתו את הווילון בחלקו התחתון ולמנוע ממנו להישאב פנימה.

ניתן לתלות חוט ארוך עם משקולת מהמקל אשר מחזיק את הווילון בפנים המקלחת, כך שהמשקולת תחסום את הווילון מלהיכנס. 

קיימת טענה כי הפעלת מפזר חום בחדר המקלחת מפחיתה מהאפקט. פתרון זה עונה על מספר תאוריות: לחץ אוויר (יצירת אוויר חם מחוץ למקלחת וכך להשוות את הלחצים), אפקט ברנולי (יצירת זרימת אוויר גם מחוץ למקלחת) ואפקט הארובה.

==קישורים חיצוניים==
* [https://www.youtube.com/watch?v=zeOXzXi1wlY STEMbite: Shower Curtain Mystery], סרטון הממחיש את התופעה באתר יוטיוב
* 

==הערות שוליים==

קטגוריה:הידרודינמיקה
גאל אנגאנאמוי

גאל דבורה אנגאנאמוי (בצרפתית: Gaëlle Enganamouit; נולדה ב-9 ביוני 1992) היא כדורגלנית קמרונית המשחקת כחלוצה ברוזנגארד מהליגה השוודית. אנגאנאמוי היא זוכת פרס כדורגלנית השנה באפריקה לשנת 2015.

==קריירה==
אנגאנאמוי נולדה ביוני 1992 בבירת קמרון יאונדה. כשהייתה בת 17 היא החלה לשחק במדי הקבוצה המקומית של עיר הולדתה, ושנה לאחר מכן, ב-2010, היא כבר ערכה את הופעת הבכורה שלה בנבחרת קמרון.

במרץ 2012 עזבה אנגאנאמוי את קמרון והצטרפה לאלופת סרביה, ספרטק סובוטיצה. מספר חודשים לאחר מכן היא לקחה חלק בטורניר הבינלאומי הגדול הראשון שלה - אולימפיאדת לונדון. היא עלתה כמחליפה בכל שלושת משחקיה של קמרון בטורניר, אך לא הצליחה לצבור מספר דקות רב. גם שאר חברות נבחרתה לא הצליחו להותיר חותם משמעותי, וקמרון סיימה את שלב הבתים במקום האחרון עם אפס נקודות ושער זכות אחד בלבד. באותה שנה היא גם השתתפה עם הנבחרת באליפות אפריקה שנערכה בגינאה המשוונית, וסיימה איתה במקום השלישי. אנגאנאמוי, שכבר הפכה לשחקנית משמעותית יותר בנבחרת בשלב זה, כבשה שער אחד במהלך האליפות - בניצחון 0-1 על ניגריה במשחק על המקום השלישי.

ביוני 2013, במהלך משחק בליגה הסרבית, כבשה אנגאנאמוי את השער המהיר ביותר בתולדות כדורגל הנשים. עם השריקה לפתיחת המשחק, בעטה אנגאנאמוי את הכדור מקו מחצית המגרש והכניעה את השוערת היריבה לאחר שתי שניות בלבד. חצי שנה לאחר מכן, היא עזבה את סרביה והצטרפה לעולה החדשה לליגה השוודית - אסקילסטונה יונייטד.

באוקטובר 2014 השתתפה אנגאנאמוי עם קמרון באליפות אפריקה שנערכה בנמיביה. היא כבשה שלושה שערים במהלך הטורניר, כולל אחד בחצי הגמר נגד חוף השנהב, והובילה את הנבחרת עד לגמר, שם הפסידה 0-2 לניגריה. שנה אחר כך היא סיימה כמלכת השערים של הליגה השוודית, לאחר שכבשה 18 שערים במהלך העונה. בכך הפכה אנגאנאמוי לכדורגלנית האפריקאית הראשונה שמגיעה להישג זה.

בקיץ 2015, נכללה אנגאנאמוי בסגל הנבחרת לטורניר גביע העולם שנערך בקנדה. הייתה זו הופעת הבכורה של קמרון בגביע העולמי, והיא שובצה לבית עם אקוודור, יפן ושווייץ. כבר במשחק הפתיחה שלה בטורניר נגד אקוודור, כבשה אנגאנאמוי שלושער והובילה את הקמרוניות לניצחון 0-6. בהמשך השיגה הנבחרת ניצחון מפתיע על שווייץ, והעפילה לשמינית הגמר מהמקום השני. בשמינית הגמר נתקלו אנגאנאמוי וקמרון בנבחרת סין החזקה, הפסידו לה 1-0 והודחו מהטורניר.

מספר חודשים לאחר גביע העולם, עזבה אנגאנאמוי את קבוצתה והצטרפה לאלופת שוודיה המכהנת - רוזנגארד.

==קישורים חיצוניים==

* [http://www.fifa.com/fifa-tournaments/players-coaches/people=356783/index.html דף השחקנית באתר פיפ"א]

==הערות שוליים==

קטגוריה:כדורגלניות קמרוניות
קטגוריה:חלוצות כדורגל
קטגוריה:כדורגלניות רוזנגארד
קטגוריה:כדורגלניות באולימפיאדת לונדון (2012)
קטגוריה:זוכות פרס כדורגלנית השנה באפריקה
קטגוריה:ילידות 1992
אל-מהדי בן סלימאן

אל-מהדי בן סלימאן (בערבית: المهدي بن سليمان; נולד ב-1 בינואר 1974 בלה קראם שבתוניסיה) הוא כדורגלן עבר תוניסאי ששיחק בעיקר באולימפיק מרסיי, פרייבורג ונבחרת תוניסיה בעמדת החלוץ.

==קריירת מועדונים==
בן סלימאן החל את קריירת הבוגרים בשנת 1994 במועדון AS מארסה התוניסאי. בשנת 1996 עבר לאולימפיק מרסיי לאחר שכישרונו התגלה, אך שיחק בקבוצה עונה אחת בלבד, בה סבל מפציעות חמורות שפגעו ביכולת המשחק שלו. בקיץ 1997 חתם בפרייבורג מליגת הבונדסליגה השנייה, ובעונתו הראשונה סייע לה להעפיל אל הבונדסליגה כשהוא מבקיע שישה שערים. בשתי העונות הבאות, היה בן סלימאן שחקן חשוב מאוד בקבוצה, והצטרפו אליו חבריו לנבחרת תוניסיה, זובייר בייה ועאדל סלימי. בעונת 2000/01 ירד מעמדו של בן סלימאן בקבוצה, והוא הושאל לבורוסיה מנשנגלדבך ששיחקה אז בליגת הבונדסליגה השנייה. בן סלימאן שיחק בגלדבאך חצי עונה והעפיל עם הקבוצה לבונדסליגה, אך לא הותיר רושם רב ושיחק בחמישה משחקים בלבד. בתום עונת 2000/01 חזר לפרייבורג, ומיד עבר לאל נאסר מערב הסעודית, ולאחר מכן לקלאב אפריקן התוניסאית. בשנת 2002 פרש ממשחק פעיל בגיל 28.

==קריירה בינלאומית==
בן סלימאן היה שותף להגעתה של נבחרת תוניסיה למקום השני בגביע אפריקה לאומות 1996, בו הפסידה תוניסיה 2-0 במשחק הגמר לנבחרת דרום אפריקה. באותה שנה, השתתף עם נבחרתו באולימפיאדת אטלנטה (1996), שם הודחה תוניסיה בשלב הבתים. בשנת 1998 הגיע עם תוניסיה לרבע גמר גביע אפריקה לאומות 1998, בו הבקיע שני שערים בשלב הבתים. נבחרת תוניסיה הודחה באותו טורניר ברבע הגמר על ידי נבחרת בורקינה פאסו, לאחר הפסד בבעיטות הכרעה. באותה שנה, השתתף בן סלימאן עם נבחרת תוניסיה במונדיאל 1998, בו הודחה תוניסיה בשלב הבתים. באותה שנה פרש מהנבחרת לאחר שצבר 33 הופעות והבקיע שישה שערים.

== קישורים חיצוניים ==

קטגוריה:כדורגלנים תוניסאים
קטגוריה:חלוצי כדורגל תוניסאים
קטגוריה:כדורגלני אולימפיק מרסיי
קטגוריה:כדורגלני פרייבורג
קטגוריה:כדורגלני בורוסיה מנשנגלדבך
קטגוריה:כדורגלני א-נסר
קטגוריה:כדורגלני קלאב אפריקן
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 1996
קטגוריה:כדורגלנים באולימפיאדת אטלנטה (1996)
קטגוריה:כדורגלני גביע אפריקה לאומות 1998
קטגוריה:כדורגלני מונדיאל 1998
קטגוריה:תוניסאים שנולדו ב-1974
ערן דורון (שחיין)

ערן דורון
ערן דורון (13 במאי 1972 - 4 באפריל 2016) היה שחיין ישראלי, אלוף ישראל בשחייה במשחה ל-100 מטר חזה.

== ביוגרפיה == 
דורון התאמן בקבוצת הפועל מרכז וייסגל רחובות בהדרכתה של שוש בילדרמן ובהמשך שחה בקבוצת מכבי תל אביב. 

באליפות ישראל לילדים שנערכה במכון וינגייט באוגוסט 1983 הוא זכה בשתי מדליות זהב, במשחה ל-100 מטר חזה בתוצאה של 1:26.68 דקות ובמשחה ל-200 מטר חזה בתוצאה של 3:10.04 דקות.

במשחה נועם שנערך בנהריה בדצמבר 1985 קבע דורון במשחה ל-100 מטר חזה שיא ישראלי חדש לגילאי 13 של 1:15.76 דקות ובמשחה ל-200 מטר חזה שיא ישראלי חדש לגילאי 13 של 2:45.83 דקות.

===1987===
באליפות החורף של הפועל שנערכה בחולון בינואר 1987 זכה דורון במדליית ארד במשחה ל-50 מטר חזה בשיא ישראלי חדש לגילאי 15 של 33.41 שניות, אחרי עופר ברגר (32.61 שניות) ושגיא שטיגמן (32.65 שניות).

====אלוף ישראל====
באליפות ישראל בשחייה שנערכה במכון וינגייט ביולי 1987 זכה דורון במדליית זהב במשחה ל-100 מטר חזה בתוצאה של 2:40.44 דקות, לפני אילון כהן ממכבי ירושלים (2:43.02 דקות).

===1988===
באליפות ישראל שנערכה באוגוסט 1988 הוא זכה במדליית כסף במשחה ל-100 מטר חזה בתוצאה של 1:09.52 דקות, אחרי גלעד חן מהפועל גלבוע (1:08.51 דקות) ולפני כרמל לויתן (1:10.21 דקות)

===1989===
באליפות ישראל בשחייה שנערכה במכון וינגייט בסוף אוגוסט 1989 זכה דורון במדליית כסף, במשחה ל-100 מטר חזה בתוצאה של 1:09.59 דקות, אחרי אייל שטיגמן חברו לאגודה (1:07.04 דקות) ולפני כרמל לויתן מהפועל יזרעאל (1:09.97 דקות). בשלב המוקדמות הוא קבע שיא אישי חדש של 1:08.92 דקות.

===1990===
באליפות ישראל בשחייה שנערכה במכון וינגייט באמצע יולי 1990 קבע דורון בשלב המוקדמות במשחה ל-100 מטר חזה שיא גילאי 18 חדש של 1:07.84 דקות.

== חייו האישיים ==
דורון התגורר במודיעין. היה אב לשני בנים ועבד כיועץ שיווק בחברת נסיקה עסקית. הוא נפטר באופן פתאומי וללא סיבה ידועה.

== קישורים חיצוניים ==

* יואל תמנליס, [http://mcity.co.il/?id=10201604050833259 הנעדר ממודיעין נמצא ללא רוח חיים], באתר מקומונט מודיעין והסביבה, 5 באפריל 2016

== הערות שוליים ==

קטגוריה:שחייני חזה ישראלים
קטגוריה:אלופי ישראל בשחייה
קטגוריה:מתאבדים ישראלים
קטגוריה:ישראלים שנולדו ב-1972
קטגוריה:ישראלים שנפטרו ב-2016
Made of Stars

Made of Stars (בעברית: עשויים מכוכבים) הוא השיר שייצג את ישראל בתחרות האירוויזיון 2016. השיר בוצע על ידי חובי סטאר שניצח בגמר ה"הכוכב הבא לאירוויזיון". את מילות השיר, שכולן באנגלית, כתב והלחין דורון מדלי, שכתב גם את מילות השיר "Golden Boy" שיצג את ישראל באירוויזיון 2015.

עיבד והפיק מוזיקלית את השיר חן מצגר אדר, שגם עיבד והפיק את השיר הישראלי לאירוויזיון 2013, "רק בשבילו", בביצוע מורן מזור.

לאחר שידור גמר התחרות, פנו צופים רבים בפניות לשנות את השיר. הקליפ עבר עיבוד מחדש וגרסתו הסופית שודרה בטלוויזיה במרץ 2016, והוא זה שנשלח לאירוויזיון.

השיר מוקם במקום השביעי בחצי הגמר בו השתתף, שנערך ב-12 במאי 2016. כך, העפיל למופע הגמר, בו הגיע למקום ה-14 (מתוך 26), וזכה ב-135 נקודות.

==קישורים חיצוניים==

* 

==הערות שוליים==

קטגוריה:שירי 2016
קטגוריה:סינגלים מ-2016
קטגוריה:שירי אירוויזיון 2016
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים באנגלית
קטגוריה:שירים שנכתבו על ידי דורון מדלי
קטגוריה:סינגלים בהוצאת יוניברסל מיוזיק גרופ
לילה קז'דאן

לילה קז'דאן (נולדה ב-1980) היא יהודיה ילידת קנדה, הרבה האורתודוקסית הראשונה בהיסטוריה, מונתה לתפקיד בשנת 2016.

==ביוגרפיה==
קז'דאן נולדה בקנדה בגיל 8 עברה עם משפחתה לאוטווה. היא עסקה באתיקה רפואית. למדה גם בישראל במדרשת לינדנבאום.

היא הוסמכה בישיבת מהר"ת בניו יורק במסגרת תוכנית שיזם הרב אבי וייס המשתייך לצד הליברלי של זרם האורתודוקסיה המודרנית. ב-2016 שכר את שירותיה המרכז היהודי החופשי בניו ג'רזי שמשתייך לזרם האורתודוקסיה המודרנית, כדי שתצטרף לצוות ההנהגה הרוחנית שלהם. בחודש מאי 2016 היא מונתה למשך חמישה שבועות לתפקיד רב בבית הכנסת "שירה חדשה" במלבורן, אוסטרליה.

החל משנת 2016 מכהנת קז'דאן כרבה של בית הכנסת וולנאט סטריט בצ'לסי, מסצ'וסטס.

==קישורים חיצוניים==
* [https://www.youtube.com/watch?v=xuQZuhEnR6E לילה קז'דאן] בערוץ CNN באתר יוטיוב
* 
* [http://www.thejc.com/news/uk-news/151767/woman-who-breaking-orthodox-mould לילה קז'דאן] באתר ג'ואיש כרוניקל (באנגלית)

קטגוריה:רבנים אורתודוקסים
קטגוריה:רבות
קטגוריה:קנדיות שנולדו ב-1980
אליסון ופיטר סמיתסון

קטע ממתחם רובין הוד גרדנס במזרח לונדון
האדריכלים הבריטיים אליסון סמיתסון (יוני 1928 – 14 באוגוסט 1993) ופיטר סמיתסון (1923 – 3 במרץ 2003) היו בני זוג ושותפים למשרד אדריכלים, ממובלי סגנון הברוטליזם וחברי הקבוצה העצמאית.

פיטר ואליסון הכירו בעת לימודי האדריכלות באוניברסיטת דורהם ונישאו ב-1949. עם תום לימודיהם הצטרפו לתקופה קצרה לצוות המתכננים של עיריית לונדון וב-1950 פתחו את משרדם העצמאי. את פרסומם זכו לקבל כבר מהפרויקט הראשון שתכננו - בית ספר תיכון בהנסטנטון (Smithdon High School). בניין בית הספר, שבנייתו הושלמה ב-1954, הורכב משלד פלדה וגימור שהותיר את חומרי הבנייה במצבם הגולמי. עם אותו פרויקט ניסחו למעשה את סגנון הברוטליזם והיו בין הבולטים בבריטניה. ב-1953 וב-1956 הציגו שתי תערוכות שארגנה הקבוצה העצמאית, בין השאר הציגו מודל בקנה מידה אנושי של בית העתיד שזכה לפרסום בינלאומי.

פרויקט נוסף שנחשב לחדשני היה בניין מערכת האקונומיסט במרכז לונדון שאת בנייתו השלימו ב-1965.

ב-1969 החלו בתכנון אחד מהפרויקטים החדשניים והשנויים במחלוקת, רובין הוד גרדנס, מתחם מגורים במזרח לונדון. הפרויקט שמכיל 215 דירות ומימש את חזון המגורים החדשני של בני הזוג, הפך לסמל לדיור ציבור של אוכלוסייה נחשלת, מוקד של אבטלה ושל פשע.

==קישורים חיצוניים==

*
*Steve Parnell, [http://www.architectural-review.com/rethink/reputations/alison-smithson-1928-1993-and-peter-smithson-1923-2003/8625631.fullarticle Alison Smithson (1928-1993) and Peter Smithson (1923-2003)], Architectural Review, 30 בינואר 2012
*מיכאל יעקובסון: [https://michaelarch.wordpress.com/2016/04/06/%D7%A1%D7%99%D7%91%D7%95%D7%91-%D7%91%D7%A4%D7%A8%D7%95%D7%99%D7%A7%D7%98-%D7%A8%D7%95%D7%91%D7%99%D7%9F-%D7%94%D7%95%D7%93-%D7%92%D7%A8%D7%93%D7%A0%D7%A1-%D7%91%D7%9C%D7%95%D7%A0%D7%93%D7%95%D7%9F/ סיבוב בפרויקט רובין הוד גרדנס בלונדון רגע לפני ההריסה], 'חלון אחורי', 6 באפריל 2016.
* 

קטגוריה:ברוטליזם
קטגוריה:אוניברסיטת באת'
קטגוריה:אדריכלים בריטים במאה ה-20
קטגוריה:אדריכלים בריטים במאה ה-21
קטגוריה:בוגרות אוניברסיטת דרהאם
הוטארו ימאגוצ'י

הוטארו ימאגוצ'י (ביפנית: 山口 螢, באנגלית: Hotaru Yamaguchi, נולד ב-6 באוקטובר 1990 בנבארי שביפן) הוא כדורגלן יפני המשחק בויסל קובה מליגת העל היפנית ובנבחרת יפן בעמדת הקשר ההגנתי.

==קריירת מועדונים==
ימאגוצ'י גדל בסרסו אוסקה, ובשנת 2009 עלה לקבוצה הבוגרת של המועדון, ששיחקה אז בליגה היפנית השנייה. בעונתו הראשונה בקבוצה העפיל ימאגוצ'י עם סרזו אוסאקה לליגת העל היפנית, ועם הזמן הפך לשחקן בכיר בקבוצה. עונת השיא של ימאגוצ'י הייתה 2013, אז סיימה אוסאקה במקום הרביעי וימאגוצ'י נכלל בנבחרת העונה של הליגה. בעונת 2014 נשרו ימאגוצ'י וסרזו אוסאקה חזרה לליגה היפנית השנייה, וימאגוצ'י נשאר במועדון עונה נוספת, בסיומה הצליח לשוב עם הקבוצה לליגה הבכירה.

בתחילת 2016 חתם ימאגוצ'י בהנובר 96 מהבונדסליגה, במטרה לסייע לה במאבקי התחתית בבונדסליגה. ימאגוצ'י ערך שש הופעות בקבוצה, ולא הצליח למנוע את נשירתה אל הבונדסליגה השנייה. לאחר חצי עונה בהאנובר, חזר ימאגוצ'י לסרזו אוסקה.

==קריירה בינלאומית==
בשנת 2010 זכה ימאגוצ'י עם נבחרת יפן בכדורגל עד גיל 21 במדליית זהב במשחקי אסיה. בשנת 2012 השתתף עם הנבחרת באולימפיאדת לונדון (2012), שם סיימה יפן במקום הרביעי, לאחר הפסד 2-0 לנבחרת קוריאה הדרומית בקרב על מדליית הארד. בשנת 2013 זכה עם נבחרת יפן באליפות מזרח אסיה, לאחר ניצחון 2-1 על נבחרת קוריאה הדרומית. בשנת 2014 השתתף ימאגוצ'י עם נבחרת יפן הבוגרת במונדיאל 2014, בו הודחה יפן בשלב הבתים. ימאגוצ'י פתח בהרכב בשני המשחקים הראשונים בשלב הבתים, בהם יפן הפסידה 2-1 לחוף השנהב וסיימה בתיקו 0-0 מול יוון, ונכנס כמחליף במשחק השלישי בו הפסידה יפן 4-1 לקולומביה.

בשנת 2018 זומן ימאגוצ'י לסגל היפני למונדיאל 2018, ימאגוצ'י נכנס כמחליף בניצחון 2-1 על נבחרת קולומביה בשלב הבתים, ופתח בהרכב בהפסד 1-0 לנבחרת פולין. בשמינית הגמר נכנס ימאגוצ'י כמחליף במשחק בו הפסידה יפן 3-2 לנבחרת בלגיה לאחר ששמטה יתרון של 2-0. יפן וימאגוצ'י הודחו מהמונדיאל בשמינית הגמר.

==תארים==
עם נבחרת יפן:
* משחקי אסיה (2010): מדליית זהב
* אליפות מזרח אסיה: 2013

תארים אישיים:
* נבחרת העונה של ליגת העל היפנית: 2013

==קישורים חיצוניים==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סרסו אוסקה
קטגוריה:כדורגלני הנובר 96
קטגוריה:כדורגלני נבחרת יפן
קטגוריה:כדורגלנים באולימפיאדת לונדון (2012)
קטגוריה:כדורגלני מונדיאל 2014
קטגוריה:כדורגלני מונדיאל 2018
קטגוריה:יפנים שנולדו ב-1990
יום שמחת כהן

יום שמחת כהן (ביהדות ג'רבה ויהדות מרוקו) או יום שמחת כוהנים (ביהדות לוב) הוא יום חג יהודי-עממי המקובל במסורת יהדות צפון אפריקה בי"א בתשרי.

==מקור המנהג==
החג מבוסס על פרשנות לדברי חז"ל על מנהג הכהן הגדול בתום עבודת יום הכיפורים: (); פרשנות זו מקבלת את התיאור "יום טוב" כפשוטו - יום שלם שנוהגים בו כעין חג.

לזכר חג זה, נהגו הכוהנים במדינות צפון אפריקה שלא לעשות מלאכה ביום שלמחרת יום הכיפורים, והיו עורכים בו משתאות וחגיגות ומארחים ידידים רבים בהתאם ליכולתו הכלכלית של כל אחד.

בקרב בני משפחת כהן-סקלי בעיר הכהנים דבדו וגם מחוצה לה, נקרא היום גם בכינוי "יום לגופראן". בג'רבה, אף היא עיר כהנים, נהגו להכין מערב יום הכיפורים תבשיל חצילים בשם "בראנייה". 

הנוסע היהודי בן המאה ה-19, יעקב ספיר, דיווח כי בני ישראל בהודו חגגו ביום זה חג בשם "שילה סאן" - יום שמחת כהן, ושבמשפחות מסוימות בבומביי נהגו ביום זה לערוך ביקורי נימוסין הדדיים. על מנהג דומה בקהילת יהודי קוצ'ין שבהודו העיד אליהו בירנבוים.

==מנהג דומה ביהדות אשכנז==
מנהג דומה ל"יום שמחת כהן" המבוסס על אותו מקור, הוא מנהג חזני ראש השנה ויום הכיפורים, לקיים אסרו חג ליום הכיפורים ולעשות בו יום משתה ושמחה. מנהג זה מוזכר בספר המנהגים של קהילת וורמס שכתב שמש הקהילה ר' יוזפא שמש. הוא מציין שהייתה השתתפות של קופת הקהילה במימון המשתאות.

בקרב האשכנזים כונה היום: אין גאט'ס נאמען (למען האל), צו גאט'ס נאמען וכדומה, לציון העובדה שחזרו לומר בתפילה "האל הקדוש" לאחר עשרת ימי תשובה שבהם הייתה חתימת הברכה "המלך הקדוש".

==הערות שוליים==

קטגוריה:חגי ישראל ומועדיו
קטגוריה:חגי תשרי
קטגוריה:יהדות אפריקה
קטגוריה:יום הכיפורים
אבי בוסקילה

אברהם (אָבִי) בּוּסְקִילָה (נולד ב-23 באוגוסט 1975) הוא פעיל שמאל פוליטי ישראלי, לשעבר מנכ"ל תנועת "שלום עכשיו", וחלק מקהילת הלהט"ב.

==ביוגרפיה==
בוסקילה בן למשפחה ממוצא מרוקאי, גדל במושב משמר הירדן בבית מסורתי, יחד עם ארבעה אחים ואחות. אחרי התיכון, הצבא הציע לו להתגייס כספורטאי מצטיין כיוון שהיה בין האצנים הטובים בישראל לגילו.
עם גיוסו לצה"ל שובץ בחטיבת הנח"ל, עבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה כמפקד מחלקה. ב-1 בינואר 1997, בעת ששימש מ"מ, השתלט בוסקילה על נעם פרידמן, חייל צה"ל שפתח בירי לעבר אזרחים ערבים בחברון ופצע כשבעה אנשים. אותה תקרית הביאה לפרסומו הציבורי ואף לקבלת אות מטעם משרד ראש הממשלה. בהמשך שימש מפקד פלוגה בחטיבה ובמגוון תפקידי מטה ופיקוד, ולקח חלק בלחימה בדרום לבנון, בלחימה באינתיפאדה השנייה ובמלחמת לבנון השנייה. אחרי המלחמה ביקש להשתחרר וכך סיים שירות של 12 שנים, והשתחרר בדרגת רב-סרן. בתפקידו האחרון שימש קצין אג"ם של חטיבת הנח"ל. במהלך שירותו כקצין בצה"ל, יצא מהארון.

לאחר שחרורו עבד כמעט עשר שנים בתחום הפרסום. תחילה שימש מנהל לקוחות במשרד הפרסום "לעומק התודעה". ב-2013 מונה למנהל המגזין לקהילת ההומוסקסואלים בישראל F/O/D ולמנהל משרד הפרסום הנישתי "דוד ויהונתן". ב-2015 מונה לסמנכ"ל לקוחות במשרד הפרסום "מגזרים".

בוסקילה פעיל בארגון החזית להגנת הציבור. הוא ממובילי מאבק המילואימניקים העצמאיים שלחמו במבצע צוק איתן. וממובילי מחאת "מילואימניקים ומילואימניקיות גאים דורשים שוויון".

באפריל 2016 מונה למנכ"ל "שלום עכשיו" והחליף את יריב אופנהיימר. בינואר 2018, לאחר שמפלגת מרצ הכריזו על פתיחת השורות וקיום פריימריז למתפקדי המפלגה, התפטר מתפקידו לצורך התמודדות על ראשות המפלגה. הבחירות המקדימות התקיימו במרץ 2018 התמודד בוסקילה מול תמר זנדברג ושני מועמדים נוספים וקיבל 28.48% מהקולות.

בדצמבר 2017 זכה בתואר איש השנה מטעם Time Out תל אביב.

בבחירות המקדימות לרשימת מרצ שנערכו ב-14 בפברואר 2019 לקראת הבחירות לכנסת העשרים ואחת זכה במקום השישי מבין המתמודדים, שהוא המקום השמיני ברשימה אך לא נכנס לכנסת. לקראת הבחירות לכנסת העשרים ושתיים שנערכו בספטמבר של אותה שנה עזב בוסקילה את מרצ והצטרף למפלגת ישראל דמוקרטית של אהוד ברק, הוצב במקום ה-18 ברשימת המחנה הדמוקרטי אך לא נבחר לכנסת.

בשנת 2020 מונה לתפקיד מנכ"ל בית התוכנה פייפאם.

==חיים פרטיים==
ב-1998 עבר להתגורר בתל אביב. בוסקילה מתגורר בשכונת יד אליהו בתל אביב עם בן זוגו שמרי סגל.

== קישורים חיצוניים ==

* 
* 

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי שלום עכשיו
קטגוריה:פעילים חברתיים ישראלים
קטגוריה:פעילים למען זכויות להט"ב בישראל
קטגוריה:רבי-סרנים בצה"ל
קטגוריה:פוליטיקאים להט"בים ישראלים
קטגוריה:מנכ"לי עמותות
קטגוריה:פעילי מרצ
קטגוריה:פעילי ישראל דמוקרטית
קטגוריה:פרסומאים ישראלים
קטגוריה:פעילי מפלגת העצמאות
קטגוריה:אנשי המושב
קטגוריה:בוגרי בית החינוך המשותף עמק החולה
קטגוריה:תל אביב-יפו: אישים
קטגוריה:ישראלים שנולדו ב-1975
קטגוריה:משמר הירדן
קטגוריה:מועצה אזורית מבואות החרמון: אישים
ברוך ויסמן

ברוך ויסמן (ביידיש: ברוך װײַסמאַן; 10 באוגוסט 1887 – 1966) היה סופר יידי ועברי.

==קורות חיים==
ויסמן נולד למשפחה ענייה בעיירה סלובשנה בווהלין שבאימפריה הרוסית.

בשנות העשרה של המאה ה-20 הוא עבד בתור מורה לעברית בבית ספר יהודיים בבסרביה. בין השנים 1917–1919 הוא התגורר באודסה, שם הכיר את אחד העם וחיים נחמן ביאליק. ב-1919 הוא ניסה לעלות לארץ ישראל באופן בלתי-לגאלי דרך-רומניה, אך מתוך חשש כי משפחתו לא תקבל אישור לצאת גם כן נאלץ לוותר על הרעיון.

בשנות העשרים הוא עבר לקייב, שם היה מורה בבתי ספר יהודיים. עם הזמן הוא נהיה תומך נלהב של השלטון הסובייטי, הוא פרסם בעיתונות יידית של ברית המועצות, בין היתר בדער עמעס. ב-1933 הוא עבר עם משפחתו לבירוביג'ן, שם לימד במכון פדגוגי ופרסם בביראבידזשאנער שטערן. באמצע השני של שנות השלושים הוא חזר לקייב, פרסם בשטערן, בתקופה זו החלה אכזבתו מרעיונות הקומוניזם בעקבות גל הטיהורים של 1937–1938.

בתקופת מלחמת העולם השנייה הוא התפנה לאזור נהר הוולגה וסיביר. לאחר המלחמה חזר לקייב, עבד במרכז לחקר יידיש, ספרותה ופולקלור יהודי שהיה חלק מאקדמיה למדעים של הרפובליקה הסובייטית הסוציאליסטית האוקראינית, כמו כן פרסם בעיתון היידי שיצא לאור במוסקבה אייניקייט.

בסוף שנות הארבעים עם הקמת מדינת ישראל והתגברות האנטישמיות בברית המועצות ויסמן חזר אל הדת ובכך סיים את התהליך של בחינה עצמית של ערכיו שהחל עם טיהורים בשנות השלושים והתגבר עם אירועי השואה.

בין 1952–1956 הוא ערך יומן אישי בעברית, החל מסוף 1955 הוא החלו להגיע לארץ בדרך לא-דרך ולהתפרסם בעיתון דבר תחת כותרת אל אחי במדינת ישראל ללא ציון שם המחבר (שמו פורסם כשנה לאחר מותו). ב-1957 הוא נעצר באשמת פעילות אנטי-סובייטית ונשפט לחמש שנים, אך ושוחרר בסופו של דבר לאחר שלוש שנים בכלא ב-1960.

ויסמן נפטר בשנת 1966 בבויארקה.

ב-1973 פורסם ספר יומן מחתרת עברי מברית המועצות :איגרות "אל אחי במדינת ישראל" בהוצאת ספרים מסדה.

==קישורים חיצוניים==
* 

קטגוריה:אנשי חינוך יהודים אוקראינים
קטגוריה:פעילים ציונים באוקראינה
קטגוריה:עיתונאים יהודים אוקראינים
קטגוריה:סופרים יהודים אוקראינים
קטגוריה:יהודים רוסים
קטגוריה:יהודים מווהלין
קטגוריה:סופרי יידיש סובייטים
קטגוריה:סופרים כותבי יידיש
קטגוריה:סופרים כותבי עברית
קטגוריה:מורשעים בעבירות על רקע אידאולוגי בברית המועצות
קטגוריה:חוזרים בתשובה
קטגוריה:ילידי 1887
קטגוריה:נפטרים ב-1962
עכבר אוגר

עכבר אוגר (Calomyscus) הוא סוג של מכרסמים דמויי עכבר יחידים במשפחתם - משפחת עכברים אוגריים (Calomyscidae). הם נפוצים בטבע במרכז אסיה והמזרח התיכון לרבות בסוריה, איראן, אזרבייג'ן, טורקמניסטן, אפגניסטן ופקיסטן והם חיים באזורי סלעים ואזורים הרריים.

עכברי האוגר אינם אוגרים אמיתיים, והם חסרי הלחיים המפותחות והזנבות הקצרים של האוגרים האמיתיים, אך בעלי שיניים חותכות בצורתם של האוגרים האמיתיים. מינים אלה התפתחו בזמן מאוחר מקבוצת העכברים וקרוביהם הם בני המשפחה הנכחדת Cricetodontidae. כפי ששמם אומר הם מיני ביניים בין עכבר לאוגר ובני הסוג הקיים הם היחידים הקיימים במשפחה ונחשבים למאובנים חיים.

==מינים==
*סוג עכבר אוגר (Calomyscus)
**מין עכבר-אוגר זגרוס (C. bailwardi)
**מין עכבר אוגר באלוצ'י (C. baluchi)
**מין עכבר אוגר גודמן (C. elburzensis)
***תת-מין עכבר אוגר זייקוב (C. e. zykovi)
**מין עכבר אוגר נובל (C. grandis)
**מין עכבר אוגר הוטסון (C. hotsoni)
**מין עכבר אוגר בלקני גדול (C. mystax)
**מין עכבר אוגר טסולוב (C. tsolovi)
**מין עכבר אוגר אורר (C. urartensis)

==קישורים חיצוניים==

קטגוריה:בעלי חיים שתוארו ב-1905
קטגוריה:טקסונים שתוארו בידי אולדפילד תומאס
קטגוריה:עכברים
פה (אלבום)

פה הוא אלבום אולפן שביעי של המוזיקאי הישראלי אסף אמדורסקי שיצא בשנת 2016.

== הפקה ==
מאז יציאת אלבום האולפן השישי של אמדורסקי צד א', הוציא שני אלבומים שהתבססו על שירים וותיקים ושורה ארוכה של שירים שהוקלטו במסגרות שונות, יצר אמדורסקי ציפייה גדולה לקראת אלבומו השביעי.

במשך ארבע שנים עבד אמדורסקי על האלבום. עם התקדמות העבודה קיבל מעיריית חיפה סטודיו בעיר התחתית. "הכנסנו לשם קצת אקוסטיקה, זוג רמקולים, מזרן, קומקום ומחשב עם תוכנת מוזיקה חדשה לי, כזו שתצליח להפתיע אותי ולהוציא ממני טעויות שיהפכו לדרך ראשית במוזיקה החדשה, אותה נשבעתי לגלות. לא עוד לכתוב את אותו השיר שוב ושוב. משהו חדש חייב להכתב על רקע הביטים, מתוך תת-ההכרה שתתקיים רק בשקט, במונוטוניות המצטברת ובבידוד", כתב אמדורסקי בפייסבוק על התהליך שהוביל להבשלת האלבום. "מחציתו השנייה של האלבום נכתבה שם במדרחוב ואחרי עוד שנה בה הייתי נוסע וחוזר אל המחבוא החיפאי חזרתי אל תל אביב עם אלבום מאוד אלקטרוני, עם מילים שעדיין חדשות לי ובלי חצי מושג איך מחברים את כל זה לכדי אלבום אחד נהיר שכיף להאזין לו ברצף והוא לא מעיק עליך ומכביד נורא. קראתי לגידי רז, שיפיק איתי מוזיקלית את הסיום. שבועיים-שלושה שהפכו לעוד שנה".

בתחילת 2016, במקביל לפרסום הקליפ "מגדלים" שהווה את הסנונית הראשונה מהאלבום, פתח אמדורסקי בגיוס מימון המונים להוצאת האלבום. במסגרת זו כתב אמדורסקי על יצירת האלבום: "בתקליט הזה, "פה", רציתי לשלב את כתיבת השירים בעבודת ההפקה, שיהיו כרוכים זה בזה מתחילת התהליך כדי להשיג סגנון יותר מרענן בשבילי, כדי להצליח לכתוב משהו חדש שלא ישחזר רגעים מוכרים ונוחים לי. בראשית 2012 קיבצתי את מיטב מכונות התופים והסינטים בדירתי השכורה ברחוב אלנבי, קומה ראשונה, ובין צעקות השיכורים וריח העשן העולה מתחנות הנייס גאי וההומלסים של השכונה, התחלתי לייצר את הרעשים הראשונים של האלבום. לאחר כשנה, כחלק ממיזם אומנים בעיר התחתית בחיפה, הקמתי אולפן קטן וקניתי (בתשלומים) מכשור חדש שטרם למדתי לתפעל וקיוויתי שמתוך הבורות הטכנית, הטעויות והניסיונות יצוצו הפתעות אותן אוכל לתעל לצלילים חדשים, למבנים והרמוניות שיתגבשו לשירים אותם לא אוכל לכתוב בשום צורה אחרת, מוכרת וצפויה. בהמשך, כשהחומרים נאספו והתבהרה תמונת האלבום, פניתי לעזרתו של גידי רז, מוזיקאי ותיק ורב פעלים, אלוף באלקטרוניקה, סינטים, סאמפלרים וגם גיטריסט מחושמל, אחריו אני עוקב למעלה משני עשורים. לפני שנה בדיוק נכנסנו עם הרבה רוח ונחישות לחבר את כל הקצוות. המילים והלחנים נכתבו בעיניים פקוחות למגדלים הצומחים בערים ההולכות והופכות צפופות, לשטחי השדות ההולכים וקטנים בדרך בין שתי הערים ולאנשים החזקים והחלשים שבשוליהן".

את עטיפת האלבום וכן את עיצוב הקליפים ערכו אלי מגזינר ותמר מושינסקי.

==רשימת השירים==

==השתתפו בהקלטות==
*אסף אמדורסקי - תופים, בס, גיטרות וקלידים
*גידי רז - קלידים וגיטרות
*אוהד קוסקי - גיטרה
*הוד מושונוב - קלידים
*יונתן דסקל - קלידים
*רונן בן חורין - קלידים
*אורי קוטנר - בס
*אשרף אבו שרקי - קולות

==קישורים חיצוניים==

* יוסי חרסונסקי, [http://www.yosmusic.com/אסף-אמדורסקי-פה/ פה - ביקורת על האלבום], "חרסונסקי מיוסיק", אפריל 2016
* 
* 
* 
* 

קטגוריה:אלבומי 2016
קטגוריה:אלבומי אסף אמדורסקי
קטגוריה:אלבומים בעברית
גונדיים

גונדיים (שם מדעי: Ctenodactylidae; מכונים גם חולדות מסרק) היא משפחה של מכרסמים מתת-סדרת דמויי קביה הנפוצים רק במדבריות של צפונה של אפריקה. רוב בני המשפחה נכחדו וכיום ישנם רק חמישה מינים בארבעה סוגים. 

מכרסמים אלה הם מבין הקדומים שבבני תת-סדרת דמויי קביה והמין הקרוב להם ביותר היא חולדת לאוס (Laonastes aenigmamus) וקרובים גם לדרבניים. משפחות אלה הם מהבודדות בתת-סדרה זו שאינם חיים באמריקה הדרומית בטבע.

== מאפיינים ==
אלו מכרסמים קטנים המזכירים מעט שרקן ובעלי 4-5 אצבעות בכל רגל וברגליהם האחוריות ישנם זיפים העוזרים להם להיאחז ונתנו להם את שמם השני. הם בעלי גוף עגלגל וזנב כמעט אינו נראה, הפרווה רכה, הרגליים קצרות והעיניים והאוזניים גדולות. 

מינים אלה צמחוניים לחלוטין ואינם שותים כמעט לגמרי אלא משיגים את הנוזלים ממזונם. הם חיות בלהקות של עד 100 פרטים ואין להם מאורות קבועות אלא כשהם מחפשים מחסה מהחום, הקור של הלילה או מטורפים.

==סוגים קיימים==
*סוג גונדי (Ctenodactylus')
**מין גונדי מצוי (Ctenodactylus gundi)
**מין גונדי ואל (Ctenodactylus vali)
*סוג ומין יחיד גונדי פילו (Felovia vae)
*סוג ומין יחיד גונדי מזאב (Massoutiera mzabi)
*סוג ומין יחיד גונדי ספייק (Pectinator spekei)

==סוגים נכחדים==
*Advenimus
*Africanomys
*Anadianomys
*Birbalomys
*Chapattimys
*Confiniummys
*Dubiomys
*Gumbatomys
*Irhoudia
*Karakoromys
*Leptotataromys
*Metasayimys
*Ottomania
*Petrokoslovia
*Petrokozlovia
*Protataromys
*Saykanomys
*Tamquammys
*Tataromys
*Terrarboreus
*Testouromys
*Tsinlingomys
*Woodomys
*Yindirtemys
*Yuomys

==קישורים חיצוניים==

* 

קטגוריה:בעלי חיים שתוארו ב-1853
קטגוריה:טקסונים שתוארו בידי פול גרווה
קטגוריה:דמויי קביה